Na osnovu člana 17. stav 10. Zakona o smanjenju rizika od katastrofa i upravlјanju vanrednim situacijama („Službeni glasnik RS”, broj 87/18),

Ministar unutrašnjih poslova donosi

**UPUTSTVO**

**o Metodologiji izrade i sadržaju procene rizika od katastrofa i plana zaštite i spasavanja**

"Službeni glasnik RS", broj 80 od 8. novembra 2019.

1. Ovim uputstvom propisuje se Metodologija izrade i sadržaj procene rizika od katastrofa i planova zaštite i spasavanja svih subjekata koji imaju obavezu izrade tih dokumenata u skladu sa Zakonom o smanjenju rizika od katastrofa i upravlјanju vanrednim situacijama.

2. Metodologija iz tačke 1. ovog uputstva odštampana je uz ovo uputstvo i čini njegov sastavni deo.

3. Svi subjekti sistema smanjenja rizika od katastrofa koji su doneli i dobili saglasnost Ministarstva unutrašnjih poslova na procenu rizika od katastrofa i plan zaštite i spasavanja u skladu sa Uputstvom o Metodologiji za izradu procene ugroženosti od elementarnih nepogoda i drugih nesreća i planova zaštite i spasavanja u vanrednim situacijama („Službeni glasnik RS”, broj 18/17), uskladiće navedena akta sa odredbama ovog uputstva u roku od tri godine od dana dobijanja saglasnosti od strane Ministarstva unutrašnjih poslova.

4. Danom stupanja na snagu ovog uputstva prestaje da važi Uputstvo o Metodologiji za izradu procene ugroženosti od elementarnih nepogoda i drugih nesreća i planova zaštite i spasavanja u vanrednim situacijama („Službeni glasnik RS”, broj 18/17).

5. Ovo uputstvo stupa na snagu osmog dana od objavlјivanja u „Službenom glasniku Republike Srbije”.

Broj 01-10392/19-3

U Beogradu, 31. oktobra 2019. godine

Ministar,

dr **Nebojša Stefanović,** s.r.

Prilozi

[Prilog 1 - Metodologija izrade i sadržaj procene rizika od katastrofa i plana zaštite i spasavanja](http://www.pravno-informacioni-sistem.rs/SlGlasnikPortal/prilozi/prilog1.html&doctype=reg&x-filename=true&regactid=429295)

[Prilog 2 - Obrasci za Plan zaštite i spasavanja jedinice lokalne samouprave](http://www.pravno-informacioni-sistem.rs/SlGlasnikPortal/prilozi/prilog2.html&doctype=reg&x-filename=true&regactid=429295)

[Prilog 3 - Obrasci za Plan zaštite i spasavanja subjekata od posebnog značaja za zaštitu i spasavanje](http://www.pravno-informacioni-sistem.rs/SlGlasnikPortal/prilozi/prilog3.html&doctype=reg&x-filename=true&regactid=429295)

[Prilog 4 - Prilozi za Plan zaštite i spasavanja privrednih društava i drugih pravnih lica](http://www.pravno-informacioni-sistem.rs/SlGlasnikPortal/prilozi/prilog4.html&doctype=reg&x-filename=true&regactid=429295)